               EURÓPAI BIZOTTSÁG
            Brüsszel, 2016.11.29.
            COM(2016) 745 final
            2016/0368(COD)
            Javaslat
            AZ EURÓPAI PARLAMENT ÉS A TANÁCS RENDELETE
            az 1101/89/EGK rendelet, a 2888/2000/EK rendelet és a 685/2001/EK rendelet hatályon kívül helyezéséről
            (EGT-vonatkozású szöveg)

               INDOKOLÁS

               1.A JAVASLAT HÁTTERE

               Az 1101/89/EGK tanácsi rendelet, valamint a 2888/2000/EK és a 685/2001/EK rendelet hatályon kívül helyezéséről szóló alábbi javaslat a Bizottság REFIT programja és a jobb szabályozásra vonatkozó kötelezettségvállalás összefüggésében kerül előterjesztésre. A cél egy célravezető és kiváló minőségű jogszabályi keret biztosítása az Európai Parlament, az Európai Unió Tanácsa és az Európai Bizottság közötti, a jogalkotás minőségének javításáról szóló intézményközi megállapodás előírásai szerint. Ennek érdekében a Bizottság azonosította a fenti elavult rendeleteket, amelyek hatályon kívül helyezését javasolja.

               1.1.A Tanács 1101/89/EGK rendelete

               Az Európai Unió működéséről szóló szerződés 91. cikke alapján az 1101/89/EGK rendelet szerkezetjavítási rendelkezéseket vezetett be a belvízi hajózásban azon flották tekintetében, amelyek Belgium, Németország, Franciaország, Luxemburg, Hollandia és Ausztria egymással összefüggő belvízi úthálózatán közlekednek.

               A rendelet célja az volt, hogy közösségi szinten összehangolt hajóselejtezési programok útján csökkentse a belvízi flottáknál tapasztalható kapacitástöbbletet. Az 1101/89/EGK rendeletet korlátozott időbeli hatállyal alakították ki a 8. cikk (1) bekezdésében foglaltak szerint. 1999. április 28. óta nincs joghatása.

               1999. március 29-én elfogadták a belvízi közlekedés fejlesztését szolgáló közösségi belvízi flottakapacitási politikáról szóló 718/1999/EK tanácsi rendeletet annak biztosítására, hogy továbbra is megfelelő eszközök álljanak rendelkezésre a belvízi hajózási ágazat számára, valamint a flottakapacitás kezelése érdekében. A szóban forgó rendelet 1999. április 29-én lépett hatályba és felváltotta az 1101/89/EGK rendeletet.

               1.2.2888/2000/EK rendelet

               Az Európai Unió működéséről szóló szerződés 91. cikke alapján az 2888/2000/EK rendelet elosztotta a tagállamok között a Közösség által Svájctól a 2001 és 2004 közötti évekre nehéz tehergépjárművekre kapott kvótákat.

               Az 1999. június 21-én aláírt és 2002. június 1-jén hatályba lépett

                  Európai Közösség és a Svájci Államszövetség között létrejött, a vasúti és közúti áru- és személyszállításról szóló megállapodás

                8. cikke a 34 tonna és 40 tonna közötti össztömegű járművekre vonatkozó kvótákról rendelkezett a 2001 és 2004 közötti évekre vonatkozóan, átmeneti szabályozásként.

               A megállapodás 8. cikkének (6) bekezdése szerint 2005. január 1-jétől valamennyi, a 96/53/EK irányelv műszaki szabványainak megfelelő (vagyis legfeljebb 40 tonna tömegű) jármű „a 32. cikk értelmében mentesül minden kvóta- vagy engedélyezési eljárás alól.”

               Mivel 2005 óta nincs szükség kvóták elosztására a tagállamok között, a 2888/2000/EK rendelet elavulttá vált és hatályon kívül kell helyezni.

               1.1.685/2001/EK rendelet

               Az Európai Unió működéséről szóló szerződés 91. cikke alapján a 685/2001/EK rendelet szabályozza az Európai Közösség és a Bolgár Köztársaság, illetve az Európai Közösség és Románia között a közúti áruszállítás és a kombinált szállítás ösztönzése egyes feltételeinek megállapításáról szóló megállapodások 6. cikkének (2) bekezdése értelmében a Közösség rendelkezésére bocsátott engedélyek tagállamok közötti elosztását.

               A rendelet elavulttá vált, mivel Bulgária és Románia csatlakozott az Unióhoz, ezért tagállamként már nem vonatkozik rájuk a fuvarozási piachoz való hozzáféréssel kapcsolatos engedélyezési rendszer.

               2.AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               Nem alkalmazandó

               3.A JAVASLAT JOGI ELEMEI

               A javaslat az 1101/89/EGK rendelet, 685/2001/EK rendelet és a 2888/2000/EK rendelet hatályon kívül helyezését foglalja magában.

               2016/0368 (COD)

               Javaslat

               AZ EURÓPAI PARLAMENT ÉS A TANÁCS RENDELETE

               az 1101/89/EGK rendelet, a 2888/2000/EK rendelet és a 685/2001/EK rendelet hatályon kívül helyezéséről

               (EGT-vonatkozású szöveg)

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 91. cikkére,

               tekintettel az Európai Bizottság javaslatára,

               a jogalkotási aktus tervezete nemzeti parlamenteknek való megküldését követően,

               tekintettel az Európai Gazdasági és Szociális Bizottság véleményére
                  1
               ,

               tekintettel a Régiók Bizottságának véleményére
                  2
               ,

               rendes jogalkotási eljárás keretében,

               mivel:

               (1)Az Európai Parlament és az Európai Unió Tanácsa, valamint az Európai Bizottság a jogalkotás minőségének javításáról szóló, 2016. április 13-i intézményközi megállapodásban
                  3
                megerősítette közös kötelezettségvállalását a jogszabályok frissítésére és egyszerűsítésére vonatkozóan.

               (2)A jogalkotási vívmányok megtisztítása és mennyiségének csökkentése érdekében szükséges annak rendszeres elemzése és az elavult jogszabályok azonosítása. Az elavult jogszabályok hatályon kívül helyezése hasznos eszköz a jogalkotási keret átláthatóságának és egyértelműségének megőrzéséhez, valamint ahhoz, e keret könnyen alkalmazható legyen a tagállamok és az érdekelt felek, ebben az esetben az árufuvarozási ágazat számára.

               (3)A Tanács 1989-ben elfogadta az 1101/89/EGK rendeletet
                  4
               . Tíz évvel később a Tanács elfogadta a 718/1999/EK rendeletet
                  5
                annak érdekében, hogy továbbra is megfelelő eszközök álljanak rendelkezésre a belvízi hajózási ágazat számára és a flottakapacitás kezeléséhez. Az említett rendeletnek ugyanaz volt a tárgya, mint az 1101/89/EGK rendeletnek, de azt nem helyezte hatályon kívül.

               (4)Az

                  Európai Közösség és a Svájci Államszövetség között létrejött, a vasúti és közúti áru- és személyszállításról szóló megállapodás

                  6
                8. cikkének (6) bekezdése szerint 2005. január 1-jétől valamennyi, a 96/53/EK irányelv
                  7
                műszaki szabványainak megfelelő jármű mentesül minden kvóta vagy engedély alól. Ezért a Svájcban közlekedő nehéz tehergépjárművek engedélyeinek elosztásáról szóló 2888/2000/EK európai parlamenti és tanácsi rendeletet
                  8
                elavultnak kell tekinteni.

               (5)A Bolgár Köztársaság és Románia 2007. január 1-jei uniós csatlakozása nyomán a 685/2001/EK európai parlamenti és tanácsi rendeletre
                  9
                a továbbiakban nincs szükség, mivel az említett tagállamoknak már nem kell engedélyt szerezniük közúti árufuvarozásra és a kombinált szállítás fejlesztésére.

               (6)Következésképpen az 1101/89/EGK tanácsi rendeletet, a 685/2001/EK rendeletet és a 2888/2000/EK rendeletet hatályon kívül kell helyezni,

               ELFOGADTA EZT A RENDELETET:

               1. cikk

               Az 1101/89/EGK tanácsi rendelet, a 2888/2000/EK rendelet és a 685/2001/EK rendelet hatályát veszti.

               2. cikk

               Ez a rendelet az Európai Unió Hivatalos Lapjában való kihirdetését követő huszadik napon lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)
                  HL C , , . o.

                     (2)
                  HL C , , . o.

                     (3)
                  HL L 123, 2016.5.12., 1. o.

                     (4)
                  A Tanács 1101/89/EGK rendelete (1989. április 27.) a belvízi hajózás szerkezeti átalakításáról (HL L 116., 1989.4.28., 25. o.).

                     (5)
                  A Tanács 718/99/EK rendelete (1999. március 29.) a belvízi hajózás fejlesztését szolgáló közösségi belvízi flottakapacitási politikáról (HL L 90., 1999.4.2., 1. o.).

                     (6)
                  HL L 114., 2002.4.30., 91. o.

                     (7)
                  A Tanács 96/53/EK irányelve (1996. június 25.) a Közösségen belül közlekedő egyes közúti járművek nemzeti és a nemzetközi forgalomban megengedett legnagyobb méreteinek, valamint a nemzetközi forgalomban megengedett legnagyobb össztömegének megállapításáról (HL L 235., 1996.9.17., 59. o.).

                     (8)
                  Az Európai Parlament és a Tanács 2888/2000/EK rendelete (2000. december 18.) a Svájcban közlekedő nehéz tehergépjárművek engedélyeinek elosztásáról (HL L 336., 2000.12.30., 9. o.).

                     (9)
                  Az Európai Parlament és a Tanács 685/2001/EK rendelete (2001. április 4.) az Európai Közösség és a Bolgár Köztársaság, illetve az Európai Közösség és Románia között a közúti áruszállítás és a kombinált szállítás ösztönzése egyes feltételeinek megállapításáról szóló megállapodás alapján kapott engedélyek tagállamok közötti elosztásáról (HL L 108., 2001.4.18., 1. o.).